CELEX: 62011CN0388
Language: fi
Date: 2011-07-22 00:00:00
Title: Asia C-388/11: Ennakkoratkaisupyyntö, jonka Conseil d'État (Ranska) on esittänyt 22.7.2011 — Société Le Crédit Lyonnais v. Ministre du budget, des comptes publics et de la réforme de l'État

8.10.2011   
            
            
               FI
            
            
               Euroopan unionin virallinen lehti
            
            
               C 298/13
            
         Ennakkoratkaisupyyntö, jonka Conseil d'État (Ranska) on esittänyt 22.7.2011 — Société Le Crédit Lyonnais v. Ministre du budget, des comptes publics et de la réforme de l'État
   (Asia C-388/11)
   2011/C 298/26
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Conseil d'État
   
      Pääasian asianosaiset
   
   
      Valittaja: Société Le Crédit Lyonnais
   
      Vastapuoli: Ministre du budget, des comptes publics et de la réforme de l'État
   
      Ennakkoratkaisukysymykset
   
   
               1)
            
            
               Voidaanko 17.5.1977 annetun kuudennen direktiivin 77/388/ETY (1) 17 artiklan 2 ja 5 kohtaa ja 19 artiklaa, kun otetaan huomioon arvonlisäveron maantieteellistä soveltamisaluetta koskevat säännöt, tulkita siten, että niissä käyttöön otetun suhdeluvun laskemisessa yhtiön, jonka päätoimipaikka on jossakin jäsenvaltiossa, on otettava huomioon sen kunkin toiseen jäsenvaltioon sijoittautuneen sivuliikkeen saamat tulot, ja vastaavasti, pitääkö näiden sivuliikkeiden ottaa huomioon kaikki yhtiön saamat arvonlisäveron piiriin kuuluvat tulot?
            
         
               2)
            
            
               Päteekö sama ratkaisu Euroopan unionin ulkopuolelle sijoittautuneisiin sivuliikkeisiin erityisesti 17 artiklan 3 kohdan a ja c alakohdassa säädetyn vähennysoikeuden kannalta, kun on kyse 13 artiklan B kohdan d alakohdan 1–5 alakohdassa tarkoitetuista pankki- ja rahoitusliiketoimista, jotka toteutetaan yhteisön ulkopuolelle sijoittautuneille vastaanottajille?
            
         
               3)
            
            
               Voiko kahteen ensimmäiseen kysymykseen annettava vastaus vaihdella eri jäsenvaltioiden välillä 17 artiklan 5 kohdan viimeisessä alakohdassa säädettyjen vaihtoehtojen mukaan erityisesti siltä osin kun on kyse erillisten toimialojen muodostumisesta?
            
         
               4)
            
            
               Jos jompaankumpaan edellä mainittuun kysymykseen vastataan myöntävästi, onko ensinnäkin syytä rajata tällaisen suhdeluvun soveltaminen päätoimipaikan esittämiin ulkomaisten sivuliikkeiden hyväksi käytettyihin kuluihin sisältyneen arvonlisäveron vähentämisoikeuden laskemiseen ja pitääkö toisaalta ulkomailla saadut tulot ottaa huomioon sivuliikkeen valtiossa vai päätoimipaikan valtiossa sovellettavien sääntöjen mukaisesti?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettu kuudes neuvoston direktiivi 77/388/ETY (EYVL L 145, s.1).